text: Fang en gedde i søen
  05 maj 2011 kl. 09.31
  Det vrimler med fisk i Gråsten Slotssø, hvor fiskeriforbuddet midlertidigt bliver ophævet.
   
  Normalt er det forbudt at fiske i Gråsten Slotssø.
  Men i anledning af den årlige lystfiskeriets dag, vil Gråsten Slotssø blive åbnet for alle lystfiskere i weekenden d. 13.-15. maj.
   
  Ifølge Gro Kampp Hansen fra Naturstyrelsen skulle det være muligt at fange både store gedder, kæmpe karper, brasen og ål. 
  Sidst fiskeri i søen var tilladt, blev der fanget flere karper på over 10 kg.
  